Eelnõu

NARVA LINNAVOLIKOGU

O T S U S

Narvas

Projekti “Cross Border Marketing and Branding Campaigns to Stimulate Investments to BSR” kaasfinantseeringu kinnitamine ja sildfinantseerimise lubamine.
Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.

1. ASJAOLUD JA MENETLUSE KÄIK

Narva Linna Arenduse ja Ökonoomika Amet osaleb partnerina rahvusvahelises projektis “Cross Border Marketing and Branding Campaigns to Stimulate Investments to BSR”. Projektitaotlust valmistab ette Klaipeda Ökonoomika Arengu Agentuur, kes on projekti juhtpartneriks. Projektitaotlus esitatakse Interreg IVB programmi, mille toetatavate tegevuste hulka kuulub koostöö arendamine Läänemere regioonide, linnade ja külade vahel, et efektiivsemalt kasutada olemasolevat arengupotentsiaali, mis aitab tõsta Läänemere regiooni omapära ja atraktiivsust investorite ja elanike silmis. Projekt kestab 3 aastat (2009-2011).

Projekti “ Cross Border Marketing and Branding Campaigns to Stimulate Investments to BSR” eesmärk on  ühendada ettevõtluse arendamist toetatavate struktuuride jõud lahendamaks sarnaseid probleeme välisinvesteeringute kaasamisel linna tervikuna. 
Projekti planeeritud tegevused:

1. Osavõtt projekti raames toimuvatest rahvusvahelistest üritustest (seminarid, konverentsid, töökohtumised) eesmärgiga vahetada kogemusi ja tuua edukaid näiteid. 
2. Osavõtt koolitustest, mille teemaks on efektiivsed strateegiad investeeringute kaasamiseks.
3. Arengu- ja turundusstrateegia kontseptsioonide väljatöötamine ning koostöövõrgustiku loomine erinevate võtmeisikute vahel strateegia realiseerimiseks. 

4. Prooviinvesteeringud investorite kaasamise tegevuskava realiseerimisse.
Projekti kogumaksumus on ligikaudu 46 939 800 kr (3 000 000 euro)
Narva projekti eelarve moodustab ligikaudu 1 564 000 kr, millest kaasfinantseering on 234 600 kr, ehk 15%. 
Programmi kohaselt peavad projekti partnerid algul ise kõik projekti kulud katma, sest toetus laekub alles projekti vahearuannete ja lõpparuande esitamist. 

Narva Linnavolikogu otsusega on vaja kinnitada projekti kaasfinantseering ja anda Linnavalitsusele luba võtta sildfinantseeringut projekti kulude katmiseks. 

Projekt vastab Narva linna arengukavale:

Strateegiline eesmärk 2.1: linna maine on parendatud

Tegevussuund 2.1.2: luua Läänemere riikide regioonis arenenud ja efektiivne rahvusvaheliste sidemete ja koostöö võrk
Ülesanded: 2.1.2.4 osalemine rahvusvahelistes ühisprojektides
Strateegiline eesmärk 2.1: linna maine on parendatud

Tegevussuund 2.1.1: tõhustada olemasolevaid ja töötada välja uued meetmed linna maine kujundamiseks ja informatsiooni paremaks levitamiseks 

Ülesanded: 2.1.1.1 linna positiivse maine turustamine

Strateegiline eesmärk 5.1: linnas on loodud elanikkonna tööhõiveks kõik vajalikud tingimused

Tegevussuund 5.1.1: luua tingimused uute töökohtade tekkimiseks

Ülesanded: 5.1.1.2 linna administratiivterritooriumil tegutsevate ettevõtete konkurentsivõime suurendamine
Ülesanded: 5.1.1.3 investorite kaasamine

2. ÕIGUSLIKUD JÄRELDUSED

Projektide kaasfinantseeringu kinnitamine ja sildfinantseerimiseks loa andmine on võimalik Narva Linnavolikogu otsusega, sest see ei ole seadusega antud kellelegi teise kinnitada.  Narva Linnavolikogul on õigus vastavalt Kohaliku omavalitsuse korralduse seaduse § 22 lõike 1 punktile 8 ning Linnavara eeskirja (vastu võetud Narva Linnavolikogu määrusega  21.06.2005 nr 20/57)  § 4 punktile 34.1  õigus vastu võtta laene ja teisi varalisi kohustusi.

3. OTSUS

3.1 Kinnitada projekti kaasfinantseerimine 2009-2011 aastatel kokku 234 600 krooni ulatuses.
3.2  Projekti positiivse rahastamise otsuse korral Narva Linnavalitsusel näha ette kaasfinantseering 2009. aasta linnaeelarve eelnõus.
3.3 Narva Linnavalitsusel võtta projekti positiivse rahastamise otsuse korral toetuse katmiseks sildfinantseeringu pangalaen 2009 - 2010 aastatel summas 900 000 kr.
4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

Mihhail Stalnuhhin

